stanford-oval/wikipedia huggingface dataset:
Herzogenaurach
Väestö

Herzogenaurachissa asui vuoden 2019 arvion mukaan 23 373 asukasta ja väestötiheys oli 491 asukasta neliökilometriä kohden. Vuoden 2018 arvion mukaan kaupungin asukkaista 17,4 prosenttia oli alle 18-vuotiaita, 62,1 prosenttia 18–65-vuotiaita ja 20,5 prosenttia yli 65-vuotiaita.
Vuoden 2011 väestönlaskennan mukaan kaupungissa asui 22 214 asukasta. Asukkaista 82,5 prosenttia oli syntynyt Saksassa ja 11,9 prosenttia muualla Euroopassa. Kaikista kaupungin asukkaista 91,6 prosenttia oli Saksan kansalaisia. Asukkaista 47,5 prosenttia oli roomalaiskatolisia, 26,4 prosenttia protestantteja ja 26,1 prosenttia uskonnottomia tai muihin uskontoihin kuuluvia.
Historia

Asutuksen alkuperäinen nimi oli Uraha, josta myöhemmin muodostui Baijerissa yleinen paikkakunta- ja joennimi Aurach. Erotukseksi muista samannimisistä paikkakunnista asutuksen nimeksi otettiin nopeasti Herzogenaurach, jonka takana mahdollisesti olivat alueella keskiajalla hallinneet Andechs-Meranienin herttuat.
Vuonna 1803 Herzogenaurachin alue siirtyi Baijerilta Preussille, joka menetti sen Tilsitin rauhassa vuonna 1807 Ranskalle. Ranskalta Preussille alue palautui vuonna 1810. Vuonna 1838 Herzogenaurach liitettiin Oberfrankenin hallintopiiriin. Herzogenaurachin elinkeinoelämälle merkittävät yritykset Adidas ja Puma perustettiin vuonna 1949. Herzogenaurach ja uusi Erlangen-Höchstadtin piirikunta liitettiin vuonna 1972 Mittelfrankenin piirikuntaan.
Vuoden 1978 alueuudistuksen jälkeen kaupungin asukasluku oli 16 349. Nykyisin se on Erlangen-Höchstadtin piirikunnan suurin kaupunki.
Aiheesta muualla

Wikimedia Commonsissa on kuvia tai muita tiedostoja aiheesta .
Stadt Herzogenaurach
Interpol (täsmennyssivu)

Interpol voi viitata seuraaviin:
Interpol, kansainvälinen rikospoliisijärjestö
Interpol, yhdysvaltalainen indie rock -yhtye
Interpol (albumi), Interpol -yhtyeen neljäs studioalbumi
Interpol EP, Interpol -yhtyeen EP vuodelta 2002
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Interpol”, voi hakea sivunnimihaulla, laajalla sivunnimihaulla tai tekstihaulla.
Hevospihatto

Sisäkuvaa pihattotallista.
Hevospihatto (myös pihattotalli tai pihatto) on hevosille tarkoitettu eläinsuoja, joka käsittää katoksen tai vähintään kolmen seinän muodostaman hallin ja sitä ympäröivän aitauksen. Pihatossa hevoset saavat itse päättää ovatko ulkona vai sisällä, ja pystyvät siten ulkoilemaan ja liikkumaan ympäri vuorokauden. Pihatto korvaa perinteisen tallin ja hevosten päivätarhauksen. Nimi pihatto tulee pihattonavetasta, joka on periaatteeltaan samantapainen eläinsuoja nautakarjalle.
Hevospihatot ovat pitkään olleet yleisiä muun muassa Keski-Euroopassa, mutta pohjoisessa hevosten hoitaminen ja kasvattaminen pihatto-olosuhteissa on viime vuosiin saakka ollut vähäistä.[lähde? ]
Nykyisin Suomessa arvioidaan olevan noin 200 viiden–kymmenen hevosen pihattoa, lisäksi pienempiä pihattoja on runsaasti. Hevosten hoitaminen kylmissä olosuhteissa luo hoidolle omia haasteita. Soveltuvuus on myös rotusidonnaista, esimerkiksi shetlanninponit ja islanninhevoset selviytyvät paksun talvikarvansa ansiosta kylmissä olosuhteissa ilman erityisjärjestelyjä. Useimpien hevosrotujen ruokintaa on kuitenkin lisättävä kylminä aikoina korvaamaan ruumiinlämmön ylläpitoon kulunutta energiaa.
Pihaton vaatimukset

Pihatto rakennetaan yleensä kylmäksi rakennukseksi ilman erityisiä lämmöneristeitä. Silti pihatoksi ei kelpaa mikä tahansa rakennus, vaan myös pihattorakentamiselle on omat erityisvaatimuksensa liittyen esimerkiksi eläinsuojelumääräyksiin.
Ihanteellisessakenen mukaan? pihatossa uloskäyntejä makuuhallista on vähintään kaksi ja ne on rakennettu niin, ettei sisälle tuule. Vesipisteet ovat jäätymättömiä ja niitä on riittävän monta, jotta vettä olisi tarjolla koko ajan. Ruokinta kannattaa järjestää ulos tarhaan niin, että myös hevosten liikunnan tarve täyttyy luonnollisella tavalla.
Pihaton ulkoilualueisiin kohdistuu huomattavaa ympäristökuormitusta, minkä vuoksi tarhan pohjan täytyy olla hyvin perustettu, esimerkiksi hiekkapohjainen. Myös tarhan puhtaana pitämiseen, laidunalueiden uusimiseen ja laidunkiertoon täytyy kiinnittää erityistä huomiota.
Makuuhallin lattiana voi olla betoni- tai maalattia. Betonilattia on yleensä helpompi pitää puhtaana. Makuuhallin pohjaa käytetään myös lantavarastona, joka lämmittää siinä makaavaa hevosta. Tämän vuoksi pohja saattaa nousta merkittävästi talven aikana, joka täytyy huomioida rakennuksen kattokorkeudessa. Turve, puru ja olki ovat yleisiä kuivikkeita, mutta myös sanomalehtipaperia voi laittaa alimmaiseksi imemään kosteutta.
Hallin tai katoksen on oltava niin iso, että kaikki pihaton hevoset mahtuvat sinne ilman tungosta ja turhia tappeluita. Suomen eläinsuojelulaissa on säädelty pihaton vähimmäisala hevosta kohden. Huomiota on kiinnitettävä myös ruokinta- ja juomalaitteiden sijoittamiseen ja määrään. Muuten vaarana on, että hevoslauman arvoasteikon alimmat jäsenet eivät pääse lainkaan lepäämään, syömään tai juomaan.
Eläinsuojelumääräysten mukaan jokaista alkavaa kymmenen hevosen ryhmää kohden täytyy olla yksi lämmitettävä hoitotila eli karsina muun muassa sairaustapausten vuoksi.
Hevosten hoito pihatossa

Hevosten hoito pihatossa ei välttämättä ole sen helpompaa kuin perinteisessä talliympäristössäkään. Vaikka hevosia ei tarvitsekaan kuljettaa päiväksi ulos ja yöksi sisään, vaativat ne kuitenkin päivittäistä hoitoa. Mitään varsinaista estettä sille, että pihatossa pidettäisiin myös kilpa- ja harrastehevosia, ei kuitenkaan ole. Tämä edellyttää erityisesti varuste- ja hoitotilojen huomioimista rakennusvaiheessa.
Vaikka pihatossa asuisi suuri hevoslauma, on lauman jokaisen jäsenen hyvinvointia tarkkailtava päivittäin. Keskeisimpiä asioita on varmistaa, että kaikki lauman jäsenet saavat omien tarpeidensa mukaan ravintoa. Siksi esimerkiksi väkirehuruokinta tulisi suorittaa niin, että hevoset ovat kytkettyinä, eivätkä pääse häiritsemään toisten ruokintaa.
Pieniä haavoja ja ruhjeita saattaa esiintyä pihattohevosilla normaalia enemmän, joten erilliset hoitotilat ovat myös tarpeen. Hionnut tai märkä hevonen tulisi voida kuivattaa sisätiloissa ennen sen viemistä yöksi pihattoon. Pihatossa hevosen kuivattaminen onnistuu loimin, mutta silloin on huolehdittava loimien riittävästä vaihtovälistä.
Aiheesta muualla

Hevosyrittäjät (Arkistoitu – Internet Archive)
Hevostietokeskus (Arkistoitu – Internet Archive)
Kengättömäthevoset (Arkistoitu – Internet Archive)
Interscope Records

| Interscope Records |
| --- | --- |

Emoyhtiö:  Universal Music Group
Perustettu:  1990
Perustajat:  Jimmy Iovine   Ted Field
Tilanne:  Aktiivinen
Jakelijat:  Interscope-Geffen-A&M
Tyylilajit:  Useita
Kotimaa:  Yhdysvallat
Sijainti:  Santa Monica, Kalifornia
Kotisivu
Infobox OKNimi-testi OK: 
Interscope Records on Jimmy Iovinen ja Ted Fieldin vuonna 1990 perustama yhdysvaltalainen levy-yhtiö, jonka emoyhtiönä toimii Universal Music Group. Yhtiön perustamisvaiheessa Iovine ja Field saivat rahallista tukea Atlantic Recordsilta, joka omisti 53 prosenttia yhtiön osakkeista.
Hubbertin teoria

Hubbertin käyrä on matemaattinen malli öljyn tulevasta saatavuudesta.
Hubbertin ennuste ja toteutunut öljyntuotanto Yhdysvalloissa vuoteen 2005.
Hubbertin käyrä ja toteutunut öljyntuotanto Yhdysvalloissa vuoteen 2014.
Hubbertin teoria esittää öljyntuotannon noudattavan yksittäisen esiintymän, maantieteellisen alueen ja koko maailman öljyntuotannon tapauksissa normaalijakaumaa, jota teorian yhteydessä kutsutaan Hubbertin käyräksi. Öljy ja muut fossiiliset polttoaineet muodostuivat, kun orgaaninen materiaali joutui puristuksiin maankuoressa miljoonia vuosia sitten. Ne ovat rajallisia eli uusiutumattomia luonnonvaroja.
Historia

Yhdysvaltalainen geofyysikko M. King Hubbert loi 1950- ja -60 luvuilla useita erilaisia matemaattisia malleja öljyntuotannosta, joissa ennustettiin, että öljyn kokonaistuotanto noudattaa kirkonkellon muotoista käyrää. Hubbertin ensimmäinen menetelmä vuodelta 1956  perustui arvioon siitä, kuinka paljon Yhdysvalloilla ylipäätään on öljyreservejä (yhteenlaskien jo tuotettu öljy, tunnetut reservit ja oletus vielä löydettävistä reserveistä.) Kun kokonaisreservien määrä ja tuotannon kasvu tunnetaan, voidaan arvioida myös tuotannon huippukohta ja tuotannon lasku.
Hubbertin toinen menetelmä otti lähtökohdaksi löydetyn öljyn määrää kuvaavan käyrän. Öljyntuotannon käyrä seurasi Yhdysvalloissa löydetyn öljyn (kumulatiivista) käyrää noin kymmenen vuoden viiveellä. Jo tuolloin kuitenkin öljyn löytämisen kasvu oli kääntymässä laskuun, ennakoiden myös tuotannon mahdollista laskua. Hubbert huomasi, että käyrät noudattivat logistista muotoa, ja ennusti vuonna 1962 tämän avulla suunnilleen 60-luvun loppuun tai 70-luvun alkuun sijoittuvan öljyhuipun Yhdysvalloissa.
Hubbert laski öljyhuipun ajankohtaa vielä kolmannellakin menetelmällä, vuonna 1967, perustuen öljynetsinnän menestyksellisyyden arvioon: kuinka paljon öljyä historiallisesti on löydetty kun on porattu 100 miljoonaa jalkaa. Löydetyn öljyn (kumulatiivinen) määrä per porattu miljoonaa jalkaa laski eksponentiaalisesti. Tämä mahdollisti uuden arvion Yhdysvaltain kokonaisreservistä ja uuden tuotantohuipun arvion: "1960-luvun lopulla."
Kaikki kolme arviota tuottivat samankaltaisen lopputuloksen, joka tunnetaan Hubbertin käyränä. Käyrä muistuttaa muodoltaan kirkonkelloa, jossa korkein kohta edustaa huipputuotannon hetkeä. Hubbert ennusti vuonna 1956, että öljyntuotanto Yhdysvalloissa olisi suurimmillaan 1970-luvun alussa. Ennustus osui kohdalleen ja Yhdysvaltain öljyntuotanto laski siitä lähtien, aina Barack Obaman presidenttikauden alkuun. Vuonna 2009 raakaöljyn tuotanto kääntyi kuitenkin uusien tuotantomenetelmien ansiosta jyrkkään nousuun, ja vuodelle 2019 on odotettu kaikkien aikojen tuotantoennätystä. Hubbertin mallin mukaan Yhdysvaltain öljyvarat ehtyvät kokonaan ennen vuotta 2100 – noin 130 vuotta huippuvuoden jälkeen.
Hubbertin ensimmäisenä esittämä malli ennustaa tuotannon huippuhetken öljykentälle, öljykenttien ryhmälle tai kokonaiselle alueelle lähtien tuotantotiedoista ja muista tekijöistä kuten kysynnästä. Kun tuotanto on suurimmillaan, on saavutettu huippu. Ajanjaksoa huipun jälkeen kutsutaan ehtymiseksi. Öljyntuotantoa kuvaava käyrä noudattaa kirkonkellon ääriviivoja. Ensin hidas nousu, jyrkkä nousu, tasanne (joka on huippu), hidas lasku ja lopuksi romahdus. Hubbertin käyrään soveltuvat normaalit matemaattisten mallien käytön rajoitukset: ennusteen tarkkuus riippuu annettujen tietojen tarkkuudesta. Öljyhuipun ajankohtaa voidaan Hubbertin menetelmän lisäksi yrittää ennustaa kenttien, maiden ja tulevien projektien tuotantomäärien perusteella.
Teoria

Kun öljyreservi löydetään, tuotanto on aluksi vähäistä, johtuen siitä että tarvittavaa infrastruktuuria ei ole asennettu. Uusia lähteitä porataan ja parempaa kalustoa asennetaan askeleittain, jotta öljyä saataisiin porattua enemmän. Jossain vaiheessa saavutetaan huipputuotanto, jota ei pystytä ylittämään edes lisäkalustolla. Huipun jälkeen tuotanto laskee, ensin hitaasti, sitten jyrkästi. Huipun jälkeen toinen merkittävä käännekohta tapahtuu, kun öljyn tuottamiseen kuluu enemmän energiaa kuin tuotetusta öljystä saadaan. Tällöin öljykenttä yleensä hylätään.[lähde? ]
Hubbertin huiput > Muut huiput

Lisäksi Hubbertin teoriaa voidaan soveltaa erilaisten kaivannaisten, esimerkiksi kuparin, fosforin ja uraanin tuotantoon.
Hyvää yötä Bangkok

| Hyvää yötä Bangkok Neljä Ruusua |
| --- | --- | --- |

Studioalbumin tiedot
 Äänitetty : elokuu–syyskuu 1990 Music Box, Finnvox
 Julkaistu: lokakuu 1990
 Formaatti: CD, LP, CS, digitaalinen
 Tuottaja(t): Dan Tigerstedt
 Tyylilaji: suomirock
 Kesto: 42.55
 Levy-yhtiö: Parlophone / EMI
Listasijoitukset
  Suomen virallinen lista: 5.
Neljän Ruusun muut julkaisut
| Hyvää päivää 1989 | Hyvää yötä Bangkok 1990 | Haloo 1992 |
Singlet albumilta Hyvää yötä Bangkok
 ”Sukellus” Julkaistu: lokakuu 1990  ”Hyvää yötä” Julkaistu: 1990  ”Elämä” Julkaistu: helmikuu 1991
Hyvää yötä Bangkok on suomalaisen Neljä Ruusua -yhtyeen neljäs studioalbumi, joka julkaistiin lokakuussa 1990. Levyn on tuottanut Dan Tigerstedt. Albumilla kitaristi Petteri ”Kode” Koistinen ryhtyi ottamaan suurempaa sävellysvastuuta laulaja Ilkka Alangon sävellettyä valtaosan yhtyeen kappaleista kolmella ensimmäisellä albumilla. Levyllä tuotiin mukaan syntetisaattoreita, sekvensserejä ja rumpukoneita, ja vaikutteita yhtye otti muun muassa Depeche Modelta ja U2:lta. Hyvää yötä Bangkok nousi Suomen virallisen albumilistan sijalle viisi ja ylitti kultarajan. Yhteensä listaviikkoja levylle kertyi 21.
”Sukellus” julkaistiin ensimmäisenä singlenä, ja se nousi singlelistan sijalle 16 ja radiosoittolistan sijalle kahdeksan. Kappaleella vierailee Dingo-yhtyeen Neumann, ja siihen kuvattiin myös musiikkivideo. ”Hyvää yötä” julkaistiin toisena singlenä. Kolmas single ”Elämä” nousi singlelistan sijalle viisi ja radiolistan sijalle kymmenen.
Kappaleet

Kaikki san. Ilkka Alanko ja sov. Neljä Ruusua.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Elämä | Kode Koistinen | 2.26 |  |  |  |  |  |  |
| 2. | Sukellus (mukana Neumann) | Ilkka Alanko | 2.52 |  |  |  |  |  |  |
| 3. | Muisto | Kode Koistinen | 4.45 |  |  |  |  |  |  |
| 4. | Pelimies Welin | Ilkka Alanko | 2.57 |  |  |  |  |  |  |
| 5. | Tiina tanssii taas | Kode Koistinen | 4.33 |  |  |  |  |  |  |
| 6. | Tänä keväänä | Ilkka Alanko | 3.42 |  |  |  |  |  |  |
| 7. | Hyvää yötä | Kode Koistinen | 3.37 |  |  |  |  |  |  |
| 8. | Bangkok | Kode Koistinen | 2.54 |  |  |  |  |  |  |
| 9. | James | Ilkka Alanko | 4.12 |  |  |  |  |  |  |
| 10. | Hei! | Ilkka Alanko | 3.55 |  |  |  |  |  |  |
| 11. | Luotan itseeni | Kode Koistinen | 4.34 |  |  |  |  |  |  |
| 12. | Sisko | Ilkka Alanko | 2.28 |  |  |  |  |  |  |
Arvostelut

| 0 | 1 | 2 |
| --- | --- | --- |
| Helsingin Sanomat | positiivinen |  |
Helsingin Sanomat kehui, kuinka uusista elementeistä huolimatta albumin ”kokonaisuus ei hajoa käsiin vaan siihen tulee lisää ulottuvuutta”. Arvostelussa todettiin myös, kuinka ”jokainen kappale on toteutettu omilla ehdoillaan mutta silti osana levyn kokonaistunnelmaa”.
Tekijät

| --- | --- |
 Neljä Ruusua Ilkka Alanko  Kode Koistinen  Lade Laakkonen  Kämy Kämäräinen Muut esiintyjät Neumann – laulu (2) :  Tuotanto Dan Tigerstedt – tuotanto, äänitys, miksaus  Pauli Saastamoinen – masterointi  Mika Jussila – kaiverrus  Jani Nordström – kannen ulkoasu  Kari Riipinen – etukannen valokuva  Mimma Laukka-Kiikkala – takakannen valokuva  Anne Kinnunen, Jon Vihervä, Kai Andersson – sisäpussin valokuvat
Interpretivismi

Interpretivismi voi tarkoittaa seuraavia asioita:
Interpretivismi tietoteoriassa: näkemys, jonka mukaan kaikki tieto riippuu tulkinnasta.
Interpretivismi kulttuuriantropologiassa: näkemys, jonka mukaan kulttuureita voi ymmärtää tutkimalla, mitä ihmiset ajattelevat ja mitkä merkitykset ovat heille tärkeitä. Tämän antropologisen koulukunnan perustaja on Franz Boas.
Interpretivismi sosiologiassa: tunnetaan myös nimellä interaktionismi.
Interpretivismi oikeustieteessä: oikeusfilosofian koulukunta, jonka mukaan laki ei ole joukko tietoa, tapoja tai tosiasioita, vaan jotain mitä lakimiehet pyrkivät muodostamaan tai löytämään toiminnallaan.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Interpretivismi”, voi hakea sivunnimihaulla, laajalla sivunnimihaulla tai tekstihaulla.
Ihalempi

Ihalempi on Aarre Merikannon mieskuorolle ja orkesterille vuonna 1953 säveltämä teos. Sanat ovat Eino Leinon. Teoksen tilasi Laulu-Miehet, joka myös julkaisi sen ja antoi sen kantaesityksen 40-vuotisjuhlakonsertissa Helsingissä 4. joulukuuta 1954. Sävellys kestää esitettynä kymmenisen minuuttia.
Intersil 6100

| Intersil 6100> Perustietoja |
| --- | --- |
Kehittäjä:  Intersil
Valmistaja:  Intersil, Harris Corporation
Julkaistu:  1975
Arkkitehtuuri ja luokitus
Osoiteavaruus:  12-bit
Intersil 6100 on Intersil-yhtiön kehittämä 12-bittinen mikroprosessori. Suoritin on julkaistu vuonna 1975. Suoritin on valmistettu CMOS-tekniikalla ja toteuttaa Digitalin PDP-8 minitietokoneen käskykannan, mistä johtuen siihen viitataan myös nimellä CMOS-PDP8. Digital julkaisi VT-78:n, joka rakentui prosessorille ja säilytti ohjelmistoyhteensopivuuden.
Suoritinta on valmistanut myös Harris Corporation. Harris-yhtiön valmistamiin suorittimiin viitataan nimellä Harris HM-6100.
Suorittimessa oli vain kolme rekisteriä: PC, AC ja MQ. Suorittimelle saatava apupiiri 6102 kasvatti muistiavaruuden 4 kilotavusta 32 kilotavuun.
Island Laken lentoasema

Island Laken lentoasema (IATA: YIV, ICAO: CYIV) on yleisen lentoliikenteen käytössä oleva lentoasema 9,3 kilometriä Island Laken kylän koillispuolella Manitoban provinssin koillisosassa Kanadassa. Manitoban hallinnon operoima lentoasema sijaitsee samannimisen järven rannalla, ja se palvelee sekä Island Laken että Garden Hillin kyliä. Lentoasemalla on yksi 1 219 metrin mittainen kiitotie, jonka pinta on kivimurskaa.
Indonesian lippu

Indonesian lippu.
Indonesian lippu eli Sang Saka Merah-Putih (suom. Pyhä puna-valkoinen) on Indonesian kansallistunnus vaakunan, moton ja kansallislaulun ohella. Se koostuu kahdesta samankokoisesta kentästä. Lipun yläosa on punainen, alaosa valkoinen. Lippu on samanlainen kuin Monacon lippu paitsi, että Indonesian lipussa lyhyen ja pitkän sivun suhde on 2:3, mutta Monacon lipussa 3:4. Monaco protestoi, kun Indonesia otti käyttöön lähes samanlaisen lipun kuin Monacon lippu, mutta Indonesian lipun väitetään periytyvän vähintään yhtä kaukaa historiasta kuin Monacon lipun.
Indonesian lipun värit ovat peräisin 1200-luvulla Majapahitin kuningaskunnassa käytetyn lipun väreistä. Indonesian nykyistä lippua on käytetty 1900-luvun alusta. Viralliseksi lipuksi se valittiin Indonesian julistauduttua itsenäiseksi 1945.
Aiheesta muualla

Kuvia tai muita tiedostoja aiheesta Indonesian lippu Wikimedia Commonsissa
Aasian valtioiden liput
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Afganistan | Arabiemiirikunnat | Armenia | Azerbaidžan | Bahrain | Bangladesh | Bhutan | Brunei |
| Etelä-Korea | Filippiinit | Georgia | Indonesia | Intia | Irak | Iran | Israel |
| Itä-Timor | Japani | Jemen | Jordania | Kambodža | Kazakstan | Kiina | Kirgisia |
| Kuwait | Laos | Libanon | Malediivit | Malesia | Mongolia | Myanmar | Nepal |
| Oman | Pakistan | Pohjois-Korea | Qatar | Saudi-Arabia | Syyria | Singapore | Sri Lanka |
| Tadžikistan | Taiwan | Thaimaa | Turkki | Turkmenistan | Uzbekistan | Venäjä | Vietnam |
Ihalaisi

Ihalaisi (ven. Иголино, Igolino) oli inkeriläinen kylä, joka kuului Järvisaaren luterilaiseen seurakuntaan, nykyään Leningradin alueen Tusinan piirissä Venäjällä. Kylä mainittiin joskus nimellä Pienautio.
Kylä sijaitsi Ihalaistenjoen rannalla, ja sen perustivat siirtolaiset Suomesta 1800-luvun puolivälissä, Aleksandrovkan eli Markkovan hovilta vuokratuille maille. Järvisaarella näitä siirtolaisia kutsuttiin karjalaisiksi. He lunastivat Ihalaisiin kylän omakseen 1900-luvun alussa. Tilat olivat siellä huuttareita (ven. хутор, hutor)  eli erillisiä tiloja, joiden talot sijaitsivat kaukana toisistaan.
Ihalaisiin kylässä oli 1900-luvun alussa 13 taloa. Vuonna 1926 kylässä oli 15 taloa ja 68 asukasta, niistä suomalaisia 54. Ihalaisissa asui myös virolaisia.
Suomalaissiirtolaiset ja heidän jälkeläisensä saivat vielä neuvostoajan alussa säilyttää Suomen kansalaisuuden. Vuonna 1938 neuvostoviranomaiset vaativat Suomen kansalaisia joko lähtemään maasta tai luopumaan kansalaisuudestaan. Samana vuonna kesällä oli annettu määräys, jonka mukaan kaikkien piti asua kylissä lähellä toisiaan eikä siirtolaisten tapaan huuttareilla, yksinäistiloilla. Määräyksen seurauksena lähes kaikki talot siirrettiin Metsäpirtin ja Korkan yhteyteen, joten vuonna 1939 kylässä oli enää kaksi taloa..
Kylän suvut 1900-luvun alussa: Alanko (kotoisin Jämsästä), Kaartinen (Jaakkima), Kammonen (Jaakkima), Klemettilä (Luumäki), Kontio (Pielisjärvi), Hakkarainen (Kontiolahti), Littunen (Kurkijoki), Miettinen (Nilsiä), Rompponen (Suomi), Sinkkonen, (Jaakkima), Talikka (Kurkijoki), Tepponen (Suomi), Tuovinen (Suomi), Teräväinen (Parikkala)..
Inez (nimi)

| Inez |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Vastineita eri kielissä:  Iines, Ines, Inés, Inês 
Nimen alkuperä:  Agnes
Infobox OKNimi-testi OK: 
Inez on useissa maissa käytetty naisen etunimi. Se on muunnelma Agnes-nimen espanjalaisesta muodosta Inés.
Digi- ja väestötietoviraston mukaan Suomessa on huhtikuuhun 2024 mennessä tilastoitu noin 320–330 Inez-nimistä naista. Samaa alkuperää olevat nimet Ines ja Iines ovat suomalaisilla huomattavasti yleisempiä.
Nimipäivä

Inez-nimi sisältyy Ruotsin almanakkaan. Sen mukaan Inez viettää nimipäivää 6. elokuuta.
Tunnettuja Inez-nimisiä

Inez Borg (1859–1900), suomalainen näyttelijä
Inez Bjørg David (s. 1982), tanskalainen näyttelijä
Inez Fung (s. 1949), yhdysvaltalainen ilmakehätieteilijä ja professori
Inez Leander (1878–1969), ruotsalainen taidemaalari
Inez Schreck (1870–1947), suomalainen opettaja ja sanakirjantekijä
Ilmari Wäre

Ilmari Wäre (26. tammikuuta 1911 Turku – 3. syyskuuta 1982 Turku) oli suomalainen metsänhoitaja ja yritysjohtaja, joka sai metsäneuvoksen arvonimen.
Wäreen vanhemmat olivat Waldemar Aleksander Wäre, aiemmin Wikman, ja Rauha Rautalin ja puoliso vuodesta 1940 Kirsti Eva Ulrika Jäämeri, aiemmin Järnström. Wäre tuli ylioppilaaksi vuonna 1932 ja valmistui metsänhoitajaksi Helsingin yliopistosta vuonna 1939. Hän toimi yliopistolla assistenttina ja osallistui sotiin, ennen kuin tuli harjoittelijaksi Nokian palvelukseen vuonna 1945. Yhtiössä hän toimi sitten aina eläkkeelle jäämiseensä saakka. Wäre oli Nokian piirimetsänhoitaja vuoteen 1960, apulaismetsäpäällikkö 1960–1963, metsäpäällikkö 1964–1976 ja sitten vielä yhtiön puutavaramyynnin johtaja. Wäre vaikutti myös merkittävästi Nokian ja G. A. Serlachius Osakeyhtiön yhteisen Puulaaki-yrityksen perustamiseen, jonka ensimmäiseksi toimitusjohtajaksi tuli myöskin metsäneuvoksen arvonimen sittemmin saanut Väinö Niku. Tämän arvonimen Wäre sai itse vuonna 1970. Sotilasarvoltaan Wäre oli reservin majuri (1967).
Ike Turner

Ike Turner vuonna 1971.
Ike Turner Long Beach Blues Festivalilla vuonna 1997
Izear Luster ”Ike” Turner, Jr. (5. marraskuuta 1931 Clarksdale, Mississippi – 12. joulukuuta 2007 San Marcos, Kalifornia) oli yhdysvaltalainen muusikko ja tuottaja, joka tunnetaan yhteistyöstään Tina Turnerin kanssa.